ΕΦΚΑ

ΑΠΟΛΥΤΗ ΔΙΑΛΥΣΗ του τ. ΤΑΠ – ΟΤΕ

[3 Ιουνίου 2025](https://pssote.gr/?p=8120)

Αρ. Πρωτ.: 24302 /Φ9  — Αθήνα    03/ 06/2025

**Προς:   – Μελη Δ.Συμβουλίου Π.Σ.Σ.Τ.Ο – ΟΤΕ**

**– Περιφ. Τμήματα Π.Σ.Σ.Τ.Ο – ΟΤΕ**

**Θέμα:  ΑΠΟΛΥΤΗ ΔΙΑΛΥΣΗ του τ. ΤΑΠ – ΟΤΕ**

 Τελειωτικό χτύπημα – απολύτου διάλυσης – του τ. ΤΑΠ – ΟΤΕ, αποτελεί η απόφαση μεταφοράς – μετακόμισης του τ. Ταμείου μας, από την Αγ. Κωνσταντίνου 16 στην οδό Τσόχα & Σούτσου 22 (Αμπελόκηποι).

Ο τρόπος που έχει αποφασιστεί και πραγματοποιείται αυτή η μεταφορά – μετακόμιση, αποκαλύπτει το μέγεθος και το λόγο της διάλυσης του Ταμείου μας δεδομένου ότι:

* Αποφασίστηκε και πραγματοποιείται χωρίς καμία απολύτως προετοιμασία, μελέτη και σχεδιασμό, γιατί η “νέα Υποδιευθύντρια” προΐσταται και του ΤΣΕΑΠΓΣΟ, που στεγάζεται στην Τσόχα και ΔΕΝ ΜΠΟΡΕΙ να μετακινείται στο τ. ΤΑΠ – ΟΤΕ στην Αγ. Κωνσταντίνου!!
* Μεταφέρεται – μετακομίζει μόνο το προσωπικό, ΟΧΙ όμως το αρχείο και οι φάκελοι, οι οποίοι όταν χρειάζεται θα ζητούνται από τον μεταφορέα (μια φορά την εβδομάδα) να τους αναζητά από την Αγ. Κωνσταντίνου και θα τους μεταφέρει στη νέα διεύθυνση (Τσόχα) και μόλις ολοκληρωθεί η επεξεργασία, ξανά πίσω στην Αγ. Κωνσταντίνου!!
* Θα “ταξιδεύουν” οι φάκελοι με πολύτιμα προσωπικά δεδομένα μέσα στην Αθήνα, με σοβαρό κίνδυνο να χαθούν!
* Θα κατασπαταλώνται χιλιάδες εργατοώρες αναμονής και κυρίως ακόμα μεγαλύτερη καθυστέρηση στην έκδοση αποφάσεων!
* Οι χιλιάδες συσσωρευμένες σοβαρές εκκρεμότητες στο τ. ΤΑΠ – ΟΤΕ, θα παραμείνουν στοιβαγμένες στις ντουλάπες του Ταμείου, με άγνωστη προοπτική και ελπίδα διεκπεραίωσης τους!
* Τέλος το πιο “αστείο” αλλά συνάμα και τραγικό, είναι:

Η μεταφορά – μετακόμιση αυτή είναι ΠΡΟΣΩΡΙΝΗ για 2 χρόνια, γιατί τότε είναι σχεδιασμένο και αποφασισμένο, να μεταφερθεί το τ. ΤΑΠ – ΟΤΕ στο κτήριο της ΜΥΛΛΕΡΟΥ 6 (τ. ΤΑΠ – ΔΕΗ) και να συστεγασθεί με άλλα τέως Ταμεία!!

Για μία ακόμη φορά βιώνουμε τη λογική “ράβε – ξήλωνε” με δραματικές όμως επιπτώσεις στους χιλιάδες ανήμπορους Συνταξιούχους, που στενάζουν από την αναποτελεσματικότητα και την καθυστέρηση των αιτημάτων – δικαιωμάτων τους!

**ΑΠΑΙΤΟΥΜΕ:**

Την αναστολή αυτής της διαλυτικής απόφασης μεταφοράς – μετακόμισης του τ. ΤΑΠ – ΟΤΕ από την Αγ. Κωνσταντίνου 16, στην Τσόχα & Σούτσου, γιατί θα έχει ολέθριες επιπτώσεις για τα Συνταξιοδοτικά δικαιώματα των Συνταξιούχων μελών μας.

 Για τον Πανελληνιο Σύλλογο Συνταξιούχων

 Τηλεπικοινωνιών - Ομίλου ΟΤΕ

 Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΕΥΣΤ. ΑΝΕΣΤΗΣ ΑΝΤ. ΣΕΡΓΙΑΝΝΗΣ